**Dôvodová správa**

**Osobitná časť**

**K čl. I**

**K bodu 1**

Legislatívno-technická úprava v nadväznosti na navrhovaný posun účinnosti vydávania preukazu poistenca s elektronickým čipom, ako aj posun termínu povinnosti vytvárania a zasielania elektronických zdravotných záznamov do elektronickej zdravotnej knižky osoby.

**K bodu 2**

Navrhuje sa zmena termínu povinnosti zdravotnej poisťovne doručiť poistencovi preukaz poistenca v nadväznosti na navrhovaný posun účinnosti vydávania preukazu poistenca s elektronickým čipom.

**K bodu 3**

Navrhuje sa zmena termínu platnosti doposiaľ vydaných preukazov poistenca v nadväznosti na navrhovaný posun účinnosti vydávania preukazu poistenca s elektronickým čipom.

**K bodu 4**

Legislatívno-technická úprava v nadväznosti na navrhovaný posun účinnosti vydávania preukazu poistenca s elektronickým čipom, ako aj posun termínu povinnosti vytvárania a zasielania elektronických zdravotných záznamov do elektronickej zdravotnej knižky osoby.

**K bodu 5**

Navrhuje sa zmena termínu povinnosti zdravotnej poisťovne zasielať národnému centru zoznam poistencov na účely vydania preukazu poistenca v nadväznosti na navrhovaný posun účinnosti vydávania preukazu poistenca s elektronickým čipom.

**K bodu 6**

Navrhuje sa zmena termínu neuplatňovania § 10a v nadväznosti na navrhovaný posun účinnosti vydávania preukazu poistenca s elektronickým čipom.

**K čl. II**

Navrhuje sa zmena termínu možnosti zaznamenávať údaje zo zdravotnej dokumentácie v elektronickej zdravotnej knižke vedenej v národnom zdravotníckom informačnom systéme v nadväznosti na navrhovaný posun účinnosti vydávania preukazu poistenca s elektronickým čipom, ako aj posun termínu povinnosti vytvárania a zasielania elektronických zdravotných záznamov do elektronickej zdravotnej knižky osoby.

**K čl. III**

**K bodu 1**

Zmena termínu oprávnenia používať elektronický preukaz zdravotníckeho pracovníka a technické zariadenia slúžiace na autentizáciu v národnom zdravotníckom informačnom systéme a v informačnom systéme zdravotnej poisťovne, vytvárať pri poskytnutí ambulantnej zdravotnej starostlivosti príslušný elektronický zdravotný záznam podpísaný elektronickým podpisom, vytvárať bezodkladne po prepustení osoby z ústavnej zdravotnej starostlivosti elektronický zdravotný záznam podpísaný elektronickým podpisom, nesprístupniť elektronický zdravotný záznam v elektronickej zdravotnej knižke osobe, ktorej sa poskytuje zdravotná starostlivosť v špecializačnom odbore psychiatria alebo v špecializačnom odbore klinická psychológia, ak by jeho sprístupnenie negatívne ovplyvnilo jej liečbu a povinnosti podpísať elektronický zdravotný záznam elektronickým podpisom súvisí s navrhovaným posunom účinnosti vydávania preukazu poistenca s elektronickým čipom, ako aj posunom termínu povinnosti vytvárania a zasielania elektronických zdravotných záznamov do elektronickej zdravotnej knižky osoby. Navrhuje sa aj zmena termínu oprávnenosti poskytovateľa všeobecnej zdravotnej starostlivosti vytvoriť pacientsky sumár osobe, s ktorou má uzavretú dohodu o poskytovaní zdravotnej starostlivosti v nadväznosti na navrhovaný posun účinnosti vydávania preukazu poistenca s elektronickým čipom, ako aj posun termínu povinnosti vytvárania a zasielania elektronických zdravotných záznamov do elektronickej zdravotnej knižky osoby.

**K bodu 2**

Navrhuje sa zmena termínu povinnosti poskytovateľa všeobecnej ambulantnej zdravotnej starostlivosti vytvoriť pacientsky sumár osobe, s ktorou má uzavretú dohodu o poskytovaní zdravotnej starostlivosti v nadväznosti na navrhovaný posun účinnosti vydávania preukazu poistenca s elektronickým čipom, ako aj posun termínu povinnosti vytvárania a zasielania elektronických zdravotných záznamov do elektronickej zdravotnej knižky osoby.

**K čl. IV**

Navrhuje sa zmena termínu možnosti poskytovateľa záchrannej zdravotnej služby, ktorý vykonal zásah, vyhotoviť elektronický záznam o zásahu v nadväznosti na navrhovaný posun účinnosti vydávania preukazu poistenca s elektronickým čipom, ako aj posun termínu povinnosti vytvárania a zasielania elektronických zdravotných záznamov do elektronickej zdravotnej knižky osoby.

**K čl. V**

**K bodu 1**

Navrhuje sa zmena termínu možnosti lekára pri predpisovaní humánneho lieku, zdravotníckej pomôcky alebo dietetickej potraviny vytvoriť preskripčný záznam, možnosti osoby oprávnenej vydávať lieky vytvoriť dispenzačný záznam a možnosti oprávnenosti ošetrujúceho lekára v ambulantnom zdravotníckom zariadení pri podaní lieku vytvárať medikačný záznam v nadväznosti na navrhovaný posun účinnosti vydávania preukazu poistenca s elektronickým čipom, ako aj posun termínu povinnosti vytvárania a zasielania elektronických zdravotných záznamov do elektronickej zdravotnej knižky osoby.

**K bodu 2**

Navrhuje sa zmena termínu oprávnenosti predpisujúceho lekára stornovať preskripčný záznam z dôvodu opravy chýb na lekárskom predpise alebo lekárskom poukaze, osoby oprávnenej vydávať lieky stornovať dispenzačný záznam z dôvodu opravy chýb pri výdaji humánneho lieku, zdravotníckej pomôcky alebo dietetickej potraviny, ošetrujúceho lekára stornovať medikačný záznam z dôvodu opravy chýb v zázname a možnosti, aby lekársky predpis obsahoval identifikátor preskripčného záznamu v elektronickej zdravotnej knižke v nadväznosti na navrhovaný posun účinnosti vydávania preukazu poistenca s elektronickým čipom, ako aj posun termínu povinnosti vytvárania a zasielania elektronických zdravotných záznamov do elektronickej zdravotnej knižky osoby.

**K čl. VI**

**K bodu 1**

Navrhuje sa zmena termínu povinnosti zdravotníckeho pracovníka požiadať o vydanie elektronického preukazu zdravotníckeho pracovníka v nadväznosti na navrhovaný posun účinnosti vydávania preukazu poistenca s elektronickým čipom, ako aj posun termínu povinnosti vytvárania a zasielania elektronických zdravotných záznamov do elektronickej zdravotnej knižky osoby.

**K bodu 2**

Navrhuje sa posunutie účinnosti vydávania preukazu poistenca s elektronickým čipom a povinnosti vytvárania a zasielania elektronických zdravotných záznamov do elektronickej zdravotnej knižky osoby a súvisiacich ustanovení zákona č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov.

**K čl. VII**

V nadväznosti na navrhovaný posun účinnosti vydávania preukazu poistenca s elektronickým čipom, ako aj posun termínu povinnosti vytvárania a zasielania elektronických zdravotných záznamov do elektronickej zdravotnej knižky osoby sa navrhuje posunutie účinnosti súvisiacich ustanovení.

**K čl. VIII**

Navrhuje sa posunutie účinnosti zákona č. 148/2015 Z. z. ktorým sa dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov a ktorým sa menia a dopĺňajú niektoré zákony.

**K čl. IX**

Navrhuje sa, aby zákon nadobudol účinnosť 30. apríla 2016 vzhľadom na navrhovaný posun účinnosti vydávania preukazu poistenca s elektronickým čipom, ako aj posun termínu povinnosti vytvárania a zasielania elektronických zdravotných záznamov do elektronickej zdravotnej knižky osoby.

V Bratislave 25. apríla 2016

**Robert Fico v. r.**

predseda vlády Slovenskej republiky

**Tomáš Drucker v. r.**

minister zdravotníctva Slovenskej republiky